Diari Oficial de la Generalitat Valenciana


Sumari del DOGV 9690, del 25-09-2023 (2023/9680)

RESOLUCIÓ de 21 de setembre del 2023, de la Presidència de l'Acadèmia Valenciana de la Llengua, per la qual es proveïx el lloc de treball número 24, anunciat en la convocatòria 6/2023.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   9690

Data del DOGV
:   25-09-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/9680


Data del document
:   21-09-2023

Organisme emissor


Tipus de document
:   Resolució

Anàlisi jurídica

 Descriptors 

:   * Acadèmia Valenciana de la Llengua

RESOLUCIÓ de 21 de setembre del 2023, de la Presidència de l'Acadèmia Valenciana de la Llengua, per la qual es proveïx el lloc de treball número 24, anunciat en la convocatòria 6/2023. [2023/9680]  
Per Resolució de 5 de setembre del 2023, de la Presidència de l'Acadèmia Valenciana de la Llengua, publicada en el DOGV 9677, del dia 6 de setembre del 2023, es convocà la provisió, pel sistema de lliure designació, d'un lloc de treball vacant de naturalesa funcionarial, sector administració general, grup C1/C2 (convocatòria 6/2023).  
  
Vist l'informe preceptiu i vinculant emés per la Secretaria General Administrativa en relació amb les sol·licituds que complixen els requisits.  
De conformitat amb el que s'establix en l'article 115.1 de la Llei 4/2021, de 16 d'abril, de la Generalitat, de la funció pública valenciana, i fent ús de les competències atribuïdes a la Presidència en l'article 19, apartats c i e de la Llei 7/1998, de 16 de setembre, de la Generalitat, de creació de l'Acadèmia Valenciana de la Llengua, resolc:  
  
  
Nomenar Nieves Lluch Calabuig, funcionària de carrera del grup C1 de la Generalitat, amb DNI 71902586R, com a cap de secretaria d'alt càrrec, lloc número 24, grup C1/C2, sector administració general, complement competencial nivell 18 i complement d'exercici del lloc AVL16.  
  
Els efectes administratius i econòmics d'este nomenament es produiran a partir del dia 1 d'octubre del 2023.  
D'acord amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 23/1998, de 13 de juliol, reguladora de la jurisdicció contenciosa administrativa, contra este acte, que posa fi a la via administrativa, es podrà interposar potestativament un recurs de reposició, o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant de la Presidència de l'AVL en el termini d'un mes comptador des de l'endemà de la publicació d'este acord.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació d'este acord.  
  
  
València, 21 de setembre de 2023.- La presidenta: Verònica Cantó Doménech.